 Iba apọnjú ni Naijiria: Eto abẹrẹ yoo bẹẹrẹ ni awọn ipinlẹ kan Enìyàn márùndínláàdọta ló pàdánù ẹmí wọn sọwọ àìsàn ibà pọnju ní ìbẹrẹ ọdún 2018 Ijọba ilẹ Naijiria pẹlú àjọ to n rí sí ètò ìlera lágbáye, WHO to fi mọ Unicef ń gbéèro láti sètò náà jákè-jádò oríléèdè Nigeria lọdun 2018. Igbésẹ naa ni yóò jẹ èyí tó tóbi jù ti Nigeria tí i gbe. O jẹ ara akitiyan tó ń lọ lágbaye lati fi òpin sí itankalẹ iba pọnju naa, ti yoo ba fi di ọdun 2026. Ipinlẹ Kogi, Kwara ati Zamfara ni eto naa yoo ti bẹrẹ. Lọwọ-lọwọ, orilẹede Naijiria n fojuwina aisan naa to ti bẹrẹ lẹkùn iwọ oorun nínú oṣù kẹsan, ọdún 2017. Okodoro nípa ibà apọnjú Ọnà láti dènà rẹẹ Bíótilẹjẹ wípé mílíọnù mẹta ènìyàn ló gba abẹrẹ nàá lópin ọdun 2017, ṣùgbọn èyí kò fi òpin sí itankalẹ arun yi. Ní ìbẹrẹ ọdún yìí, ènìyàn márùndínláàdọta ló pàdánù ẹmí wọn sọwọ àrun iba pọnju. Brazil ti kéde ìgbésẹ pàjáwírì Kò din ní ènìyàn mẹẹdógún tó ti kú lóríléède Brazil nítori àìsàn yíì, wọn si ti kéde ìgbésẹ pàjáwírì lẹka ètò ìlera ní ìpínlẹ Minas Gerais tó wa ní ẹkùn ìlà oorun gúùsù Brazil. Ọpọlọpọ agbègbè tó fi mọ Belo Horizonte, tíì ṣe olú-ìlú Brazil lọwọjà àìsàn náà ti dé. Etò abẹrẹ àjẹsára nàá ti bẹrẹ ní àwọn ìpínlẹ mẹta lẹkun gúùsù. Ajọ WHO si ti rọ ẹnikẹni tí yòó ba rin ìrìnàjò lọ sí ìpínlẹ Sao Paulo láti gba abẹrẹ àjẹsára fún àìsàn ibà apọnjú. : Lóní ni eto gbígba abẹrẹ àjẹsára fún àìsàn ibà apọnjú Yellow Fever yòó bẹrẹ jákè-jádò oríléèdè Naijiria. Mílíọnù mẹẹdọgbọn ènìyàn sì ni ìrètí wa pe yòó jẹ àǹfàáni ètò naa. 